Moscova va menține măsurile de restricție până la apariția unui vaccin. Anunțul primarului.
Rușii așteaptă un vaccin anti-Covid, până atunci aceștia nu vor renunța la măsurile de restricție. Primarul Moscovei spune că situația din capitala rusă nu este deloc roz. În ultimele 24 de ore, în Federația Rusă au fost confirmate 8.371 cazuri noi.
Primarul Moscovei, Serghei Sobyanin spune că măsurile de restricție din capitala rusă vor înceta doar atunci când va apărea un vaccin anti-Covid, scrie Ria Novosti. "Autoizolarea, restricțiile sanitare, va dura până când vom primi vaccinul. Zilnic raportăm aproximativ două mii, sau chiar trei mii de infectați cu noul virsu. În ciuda măsurilor de restricții, numărul continuă să crească.", a spus el într-un interviu pentru Rusia-24.Potrivit primarului, situația epidemică din Moscova "nu e atât de roz". În plus, în mai, va crește rata mortalității de Covid-19, a subliniat Sobyanin.În ultimele 24 de ore, în Federația Rusă au fost confirmate 8371 cazuri noi de infectare cu COVID-19. Majoritatea cazurilor au fost înregistrate în Moscova – 2054, regiunea Moscovei – 774, Sankt Petersburg – 383 și regiunea Sverdlovsk – 268.